सुदूरपश्चिम स्पोर्ट्स अवार्ड : गोपीचन्द्र र गौरिका उत्कृष्ट
एथलेटिक्सका गोपीचन्द्र पार्की र पौडीकी गौरिका सिंह दोस्रो संस्करणको सुदूरपश्चिम स्पोर्ट्स अवार्डमा वर्षको उत्कृष्ट खेलाडीबाट सम्मानित भएका छन् । खेलकुद पत्रकार मञ्च कैलालीको आयोजनामा भएको अवार्ड कार्यक्रममा शुक्रबार पार्कीलाई नवजीवन अस्पताल वर्ष पुरुष खेलाडी र सिंहलाई नोभा अस्पताल वर्ष महिला खेलाडीको अवार्ड प्रदान गरिएको हो ।
धनगढी — एथलेटिक्सका गोपीचन्द्र पार्की र पौडीकी गौरिका सिंह दोस्रो संस्करणको सुदूरपश्चिम स्पोर्ट्स अवार्डमा वर्षको उत्कृष्ट खेलाडीबाट सम्मानित भएका छन् । खेलकुद पत्रकार मञ्च कैलालीको आयोजनामा भएको अवार्ड कार्यक्रममा शुक्रबार पार्कीलाई नवजीवन अस्पताल वर्ष पुरुष खेलाडी र सिंहलाई नोभा अस्पताल वर्ष महिला खेलाडीको अवार्ड प्रदान गरिएको हो ।पार्कीले १३ औं दक्षिण एसियाली खेलकुदअन्तर्गत ५ हजार मिटरको मध्यम दूरीमा स्वर्ण र सिंहले चार स्वर्ण, दुई रजत र तीन कांस्य जितेकी थिइन् । भलिबलकी सरस्वती चौधरी वर्षको लोकप्रिय खेलाडी घोषित भइन् । चौधरीलाई वनदेवी क्लब पिपुल च्वाइस अवार्ड प्रदान गरिएको हो । नेपालको महिला भलिबल टोलीले बंगलादेशमा सम्पन्‍न सेन्ट्रल जोन भलिबलमा स्वर्ण जित्ने टिमकी महत्त्वपूर्ण खेलाडी थिइन् चौधरी । कुस्तीका राजेन्द्र चन्द वर्ष प्रशिक्षक घोषित भए । उनको प्रशिक्षणमा नेपालले सागमा कुस्तीमा स्वर्ण जितेको थियो । एथलेटिक्सका लक्ष्मीदत्त भट्टलाई सारथि अस्पताल लाइफ टाइम एचिभमेन्ट अवार्ड प्रदान गरिएको छ । तीन दशकअघि चारपटक नेपाल च्याम्पियन बनेका उनले धेरै एथलेटिक्स खेलाडी उत्पादन गरेका छन् । तेक्वान्दोकी आयशा शाक्य र क्रिकेटकी अञ्जली चन्दलाई वर्षको स्पेसल अवार्डबाट सम्मानित गरेको छ । कुस्तीकी संगीता धामी निसर्ग अस्पताल वर्ष युवा खेलाडी घोषित भइन् । ब्याडमिन्टनका प्रिन्स दाहाल र कुस्तीकी सिवांगी दुवे सुदूरपश्चिम आइकन घोषित भए । 